text: Flest kvinder til sexmesse
  23 april 2011 kl. 15.18
  Er sexmesser kun for gustne og klamme mænd? Nej, siger arrangøren bag Erotic World, der kører af stablen i Aabenraa i påsken.
  Sexmessen Erotic World indtager Sønderjyllandshallen i påsken, og det varme solskinsvejr afholdt ikke folk fra at søge indendøre til latex, læder, dildoer og stripshow i lange baner.
  De seneste år har sexmessen ifølge arrangør Kenneth Strandby fået så mange kvindelige gæster, at kvinderne er i overtal.
  - Der bliver mere og mere sexlegetøj, der er rettet mod kvinder og det bliver mere kvindevenligt at se på. Og så tager kvinder generelt set flere beslutninger, siger Mathilde Mackowski, som er en af dem, der har en stand ved messen. 
  I følge Mathilde Mackowski er det også kendetegnende for kvinderne, at de gerne kommer i flok sammen med nogle veninder.
  Se mere om, hvorfor der kommer så mange kvinder til sexmesser, klokken 19.30 på TV SYD.
  